recursal/SuperWikiNEXT-32B huggingface dataset:
**„ეკონომისტი"** (ინგლ. The Economist) — ლონდონის *ეკონომისტ ნიუსპეიპერ ლიმიტედის* ყოველკვირეული ახალი ამბებისა და საერთაშორისო ურთიერთობათა მიმოხილვის პუბლიკაციაა. იბეჭდება 1843 წლის სექტემბრიდან. 2004 წლიდან მისმა ტირაჟმა ერთ მილიონს გადააჭარბა, რომლის უმრავლესობა ჩრდილოეთ ამერიკაში იყიდება.

ჟურნალის სარჩევის სლოგანის მიხედვით, მისი მიზანია მონაწილეობა მიიღოს „მკაცრ კონკურსში ცოდნასა, რომელიც პროგრესულია, და ემეცრებას, რომელიც პროგრესს ობსტრუქციას უწევს, შორის". ძირითადი თემებია საერთაშორისო სიახლეები, ეკონომიკა, პოლიტიკა, ბიზნესი, ფინანსები, მეცნიერება, ტექნოლოგია და ხელოვნება. პუბლიკაცია გამიზნულია ბაზრის მაღალ „პრესტიჟულ" სეგმენტზე და მის აუდიენციად გავლენიანი ბიზნეს და სამთავრობო გადაწყვეტილებათა მიმღები წრეები ითვლება.

მას, როგორც წესი, უჭირავს მკაცრად სარედკოლეგიო შეხედულება მრავალ საკითხზე, განსაკუთრებით თავისუფალ ვაჭრობასა და ფისკალურ კონსევატივიზმთან მიმართებაში; შესაბამისად, ის ადვოკაციურ ჟურნალიზმს მიჰყვება.

ეკონომისტი საკუთარ თავს გაზეთს უწოდებს, რაც მის ლეგალურ სტატუსს ასახავს ამ ფორმით მშობლიურ ტერიტორიაზე, ინგლისში, რეგისტრაციის გამო. თუმცა სხვა გაზეთებისგან განსხვავებით ის ჟურნალის ფორმით იბეჭდება პრიალა ქაღალდზე.

რესურსები ინტერნეტში
--------------------

* (ინგლისური) Economist.com — გამოცემის ოფიციალური საიტი


|  |  |
| --- | --- |
| პრესა | *ეს სტატია ბეჭდვითი გამოცემების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**სვესულის ბრძოლა** — მესამე და უკანასკნელი ბრძოლა სამნიტებსა და რომის რესპუბლიკას შორის, ჩვ. წ. აღ. 343 წელს.

ისტორია
-------

მარკუს ვალერიუს კორვუსთან პირველ შეტაკებაში დამარცხებულმა სამნიტებმა კვლავ მოიკრიფეს ძალები და სვესულასკენ გაემართნენ. სვესულელებმა შიკრიკი გააგზავნეს კაპუაში მყოფ მარკუს ვალერიუსთან, რომელიც თავისი ლეგიონებით გაემართა სვესულელთა დასახმარებლათ. კონსულმა ბრძანა რომ ჯარისკაცებს მხოლოდ იმდენი სანოვაგე წამოეღოთ რამდენსაც შეძლებდნენ თავისი ხელბარგით.

რომაელები მტრის ბანაკის სიახლოვეში დაბანაკდნენ. სამნიტები მაშინვე საბრძოლოდ გაემზადნენ, მაგრამ როდესაც ნახეს რომ რომაული ბანაკიდან მათთან არავინ არ გამოდის, თვითონ მიუახლოვდნენ. რომაელთა ბანაკი იმდენად მცირე იყო, რომ ამან შეაგულიანა სამნიტები და მათ მოითხოვეს ბანაკის მაშინვე აღება, მაგრამ მეთაურებმა დაუშალეს.

სამნიტებს სანოვაგე ძალიან უჭირდათ, ამიტომ ვინაიდან რომაელები არ ჩქარობდნენ ბრძოლას, მათმა მეთაურება ნება დართეს მებრძოლებს მიმდებარე სოფლები გაეძარცვათ. მარკუს ვალერიუსმა ამით ისარგებლა და ბანაკს მაშუინ დაესხა თავს როდესაც იქ მხოლოდ ყარაულები იყვნენ.

ბევრი სამნიტი კარვებშივე დაიღუპა, ბანაკში კონსულმა ორი ლეგიონი დატოვა და აუკრძალა დანარჩენთა დაბრუნებამდე ბანაკის გაძარცვა. თვითონ კი გაემართა დანარჩენი სამნიტების დასაჭერად. წინ გაშვებულმა მხედრებმა შეძლეს მიმოფანტული სამნიტების ერთად შეყრა და წამოწეულმა რომაელმა ჯარისკაცებმა უამრავი მტერი გაწყვიტა.

ამ ბრძოლის შემდეგ კონსულს 40 000 ფარი მოუტანეს, დაღუპული რა თქმა უნდა უფრო ცოტა იყო. ხოლო შეპყრობილი სამხედრო შტანდარტები კი 170 იყო. გამარჯვებულები დაბრუნდნენ მტრის ბანაკში, სადაც ყველაფერი ჯარისკაცების ნადავლი გახდა.

ამ გამარჯვებას ფართო საერთაშო რეზონანსი მოყვა. ლათინებმა, რომლებსაც უკვე მზად ჰქონდათ ლეგიონები რომთან საომრად, გადააფიქრებინა ომის დაწყება, სხვა ერებმაც იჩქარეს რომთან მეგობრული ხელშეკრულებების გაახლება, კართაგენიდანაც მოვიდნენ ელჩები ამ გამარჯვების მოსალოცად.

წყაროები
--------

* ტიტუს ლივიუსი 7. 37
შეჰზადე სულეიმანი.
**შეჰზადე სულეიმანი** (თურქ. Şehzade Süleyman; დ. 1377 — გ. 1411) — აგრეთვე ცნობილი როგორც **სულეიმან ჩელები** (თურქ. Süleyman 
Çelebi) — ოსმალეთის იმპერიის რიგით მე-4 სულთნის, ბაიაზიდ I-ის ვაჟი. სულეიმან ჩელების დედის ვინაობა დღემდე უცნობია.

ბიოგრაფია
---------

სულეიმანი დაიბადა 1377 წელს ედირნეში, ოსმალეთის ტახტის მემკვიდრის, ბაიაზიდის ოჯახში.[1] მისი დაბადების დროს ოსმალეთის სულთანი იყო მურად I, რომელმაც 1383 წელს სულთნის ტიტული მიიღო. 1389 წელს ტახტზე მისი მამა ავიდა. 1396 წელს, სულეიმანმა მამამისთან ერთად მიიღო მონაწილეობა ჯვაროსნების წინააღმდეგ ბრძოლაში. 1402 წელს თავის ძმებ ისასა და მუსასთან ერთად მონაწილეობა მიიღო ანკარის ბრძოლაში თემურლენგისა და მონღოლთა არმიის წინააღმდეგ, რომელშიც ოსმალეთის იმპერიის არმიამ იგემა დამამცირებელი მარცხი.

ოსმალეთის არმიის დამარცხების შემდეგ, თემურლენგმა დამარცხებული სულთანი ტყვედ წაიყვანა მონღოლეთში, სადაც ერთი წლის შემდეგ გარდაიცვალა კიდეც. სულთან ბაიაზიდმა მემკვიდრის გამოცხადება ვერ მოასწრო, ასე რომ, მის ვაჟებს შორის დაიწყო ტახტისთვის ბრძოლა, რომელიც მიმდინარეობდა ათი წლის განმავლობაში.

დაბრუნების შემდეგ შეჰზადე მეჰმედმა (მომავალში მეჰმედ I) თავი გამოაცხადა ანატოლიის სულთნად, ისამ — ბურსის სულთნად, ხოლო თავად სულეიმანი თავს ედირნეს სულთნად თვლიდა.

1405 წელს მეჰმედმა ისას ომი გამოუცხადა. ერთი წლის განმავლობაში მათ შორის მწვავე ბრძოლა მიმდინარეობდა, რომელშიც საბოლოოდ გამარჯვება დარჩა მეჰმედს და დაიპყრო ბურსა. ისაც მასთან ბრძოლაში გარდაიცვალა.

მათი მეოთხე ძმა, მუსა მეჰმედს ემხრობოდა. 1407 წელს მეჰმედმა ის რუმელიაში გაგზავნა სულეიმანის დასამარცხებლად. მუსამ სულეიმანი დაამარცხა, მაგრამ თავი გამოაცხადა ოსმალეთის ევროპული ნაწილის სულთნად. 1411 წლის 17 თებერვალს, სულეიმანი გარდაიცვალა.[1][2]

იხილეთ აგრეთვე
--------------

* ოსმალეთის იმპერიის უმეფობის ხანა

სქოლიო
------

1. 1 2  Kastritsis, Dimitris (2007), *The Sons of Bayezid: Empire Building and Representation in the Ottoman. Civil War of 1402-1413*, Brill, ISBN 978-90-04-15836-8
2. ↑  Nicholae Jorga: *Geschishte des Osmanichen* (Trans :Nilüfer Epçeli) Vol 1 Yeditepe yayınları, İstanbul,2009,ISBN 975-6480-17-3 p 314
**ტუტსი** ასევე **აბატუტსი**, ისტორიულად **ვატუტსი**-საც უწოდებდნენ. — აფრიკის დიდი ტბების რეგიონში მცხოვრები ხალხი. ტუტსი წარმოადგენს ბანირუანდის და ბარუნდის ეთნიკური ჯგუფების ქვეჯგუფს, რომლებიც ძირითადად ცხოვრობენ რუანდაში და ბურუნდიში და ასევე დიდი რაოდენობით წარმოდგენილი არიან: უგანდაში, კონგოს დემოკრატიულ რესპუბლიკაში, ტანზანიაში. ისინი ძირითადად საუბრობენ ბანტუს ჯგუფის რუანდა-რუნდის ენაზე. 

რუანდის და ბურუნდის სამი უდიდესი ეთნიკური ჯგუფიდან ტუტსი სიდიდით მეორეა. დანარჩენი ორია ჰუტუ (უდიდესი ეთნიკური ჯგუფი) და ტვა (სიდიდით მესამე). დანარჩენი მცირე ჯგუფების წარმომადგენლები არიან: ჰემა, კიგა და ფურირუ. ჩრდილოეთით, რუანდაში მცხოვრებ ტუტსებს ეწოდებათ რუგურუ ან ბანიარუგურუ. სამხრეთით, ბურუნდიში მხოვრებ ტუტსებს ეწოდებათ ჰიმა, ხოლო დასავლეთით კონგოს ტერიტორიაზე კივუს პლატოზე მცხოვრებ ტუტსებს - ბანიამულენგეს.

რესურსები ინტერნეტში
--------------------

* "Tutsi" at everyculture.com

სქოლიო
------

1. ↑  *Collins English Dictionary*
2. ↑  Gourevitch, Philip (2000). *We Wish To Inform You That Tomorrow We Will Be Killed With Our Families*, Reprint, London; New York, N.Y.:  Picador,   გვ. 52. ISBN 978-0-330-37120-9.
3. ↑  Leatherman, Janie. *Breaking Cycles of Violence: Conflict Prevention in Intrastate Crises*,   გვ. 142.
4. ↑
P- და S- ტალღები სეისმოგრაფზე
**სეისმური ტალღები** — რხევები, რომლებიც ვრცელდება დედამიწაში მიწისძვრის, აფეთქებებისა და რხევის სხვა წყაროების კერებიდან. ძლიერი მიწისძვრების კერების მახლობლად სეისმური ტალღები დამანგრეველი ძალისაა, მათი პერიოდი იქ ძირითადად წმ მეათედი ნაწილების ტოლია. 

ეპიცენტრიდან მოშორებით სეისმური ტალღები დრეკადი ტალღებია. განარჩევენ გრძივ და განივ სეისმურ ტალღებს. (P) გრძივ სეისმურ ტალღებში რხევა მიმდინარეობს ტალღის გავრცელების მიმართულებით, (S) განივ სეისმურ ტალღებში კი ტალღის გავრცელების პერპენდიკულარულად.

გრძივი და განივი ტალღების გავრცელების სიჩქარე ერთსა და იმავე გარემოში განსხვავებულია. 

P და S ტალღები წყაროდან ყველა მიმართულებით ვრცელდება, ამიტომ მათ მოცულობით სეისმურ ტალღებს უწოდებენ. სეისმური ტალღები სხვადასხვა დრეკადი თვისებების მქონე გარემოთა გამყოფ ზედაპირებზე გარდატყდება და აირეკლება — წარმოიქმნება გარდატეხილი და არეკვლილი სეისმური ტალღები დედამიწის ზედაპირთან (აგრეთვე ორი გარემოს გამყოფ ზედაპირთან დედამიწის წიაღში).

წარმოიქმნება L ზედაპირული სეისმური ტალღები მათი ამპლიტუდა მეტია, ვიდრე გრძივი და განივი სეისმური ტალღებისა, გავრცელების სიჩქარე კი განივისაზე ნაკლებია. 

სიღრმის ზრდასთან ერთად დედამიწის შემადგენელი ნივთიერების თვისებების ცვლილების გამო იცვლება სეისმური ტალღების გავრცელების სიჩქარეც. 
მიწისძვრის კერებიდან სხვადასხვა მანძილზე მდებარე სეისმურ სადგურებამდე სხვადასხვა ტიპის სეისმური ტალღების გარბენის დროის განსაზღვრით გამოითვლება მათი გავრცელების სიჩქარე სხვადასხვა სიღრმეზე, რაც საშუალებას გვაძლევს შევისწავლოთ დედამიწის სიღრმული აგებულება.

რესურსები ინტერნეტში
--------------------

* სეისმური ტალღები — სტატია ენციკლოპედია ბრიტანიკიდან (ინგლისური)

ლიტერატურა
----------

* *მუსურიძე გ.*, ქართული საბჭოთა ენციკლოპედია, ტ. 9, თბ. 1985. — გვ. 272.
* Саваренский Е. Ф. Кирнос Д. П. Элементы сейсмологии и сейсмометрии, 2 изд. М. 1955;
* Бреховских Л. М. Волны в слоистых средах, 2 изд. М. 1973.
**ტუშურების წმინდა გიორგის ხატი** — საკულტო ძეგლი თიანეთის მუნიციპალიტეტის სოფელ ტუშურების სამხრეთით, 0,5 კილომეტრზე. აგებულია XlX საუკუნეში. გეგმით კვადრატულ (1x1 მეტრი), ნატეხი ქვით ნაგებ ოთხწახნაგა პრიზმის მაგვარ მასიურ პოსტამენტზე (სიმაღლე 1,6 მეტრი) დადგმულია მთლიანად კვადრატული აგურით ნაგები ოთხწახნაგა ფანჩატური (სიმაღლე 2,5-2,7 მეტრი). ქვედა ნაწილის აღმოსავლეთ და დასავლეთ წახნაგებში, მიწის დონეზე, თითო მცირე ზომის სწორკუთხა ნიშია. ჩრდილო წახნაგის ზედა ნახევარში, ერთიმეორის თავზე, განლაგებულია ორი სწორკუთხა ნიში. მათგან ზედა ნიშის ფუძის დონეზე (წახნაგის მარჯვენა ნაწილში) ჩასმულია თიხის მილი. ფანჩატური, ქვედა ნაწილთან შედარებით, ოდნავ ვიწროა და მაღალი. მის ოთხივე კუთხეში დადგმულია თითო კვადრატული ბურჯი, რომელსაც ნახევარწრიული თაღები ეყრდნობა. ფანჩატური ვიწრო ლავგარდნითაა დასრულებული, რომელიც წყობიდან კუთხით შვერილი აგურებითაა შედგენილი. ნაგებობა გადახურულია აგურით ნაწყობი პირამიდული ფორმის სახურავით.

ლიტერატურა
----------

* *დვალი თ.*, საქართველოს ისტორიისა და კულტურის ძეგლთა აღწერილობა, ტ. 2, თბ. 2008. — გვ. 418.
**სეიშელის გარე კუნძულები** (სეიშელის კრეოლი Zil Elwannyen Sesel) — კუნძულთა რამდენიმე ჯგუფის პირობითი სახელი სეიშელის კუნძულების შემადგენლობაში, სეიშელის შიდა კუნძულების გამოკლებით. მდებარეობს ინდოეთის ოკეანის დასავლეთ ნაწილში. არ ქმნის ერთიან გეოგრაფიულ მთლიანობას. სეიშელის კუნძულების მთავარ კუნძულ მაედან მდებარეობს 230 კმ-დან 1150 კმ-მდე მანძილზე.

სეიშელის შიდა კუნძულებისგან განსხვავებით ისინი მხოლოდ მარჯნის რიფებია და ამიტომ ხშირად ასევე ეძახიან **მარჯნის კუნძულებს**. საკმაოდ მეჩხერი დასახლების გამო ეს კუნძულები არ არიან ჩართულები სეიშელის კუნძულების საარჩევნო და ადმინისტრაციულ დანაყოფში.

მარჯნის კუნძულები — ბრტყელი, მოსწორებული ატოლებია, ოკეანის დონიდან მხოლოდ 4—8 მეტრზე ამოწეულები. კირქვისგან ჩამოყალიბებული ნიადაგი პრაქტიკულად ვერ იკავებს სინოტივეს, რომელიც მუსონებს მოაქვთ (1500 მმ-მდე წელიწადში), და ამიტომ გვალვა — ატოლების ხშირი სტუმარია. სეიშელის გარე კუნძულები ღარიბია ნაყოფიერი ნიადაგით და თითქმის არ შეიცავს მტკნარ წყალს. ამის გამო ბევრ მათგანზე არ არსებობს არავითარი მცენარეულობა, ქოქოსის პალმის გარდა და შედეგად არ არსებობს მუდმივი მოსახლეობაც.

სეიშელის გარე კუნძულების საერთო ფართობია — 211,3 კმ², რაც შეადგენს სეიშელის კუნძულების ხმელეთის საერთო ფართობის 46 %-ს. მაგრამ მისი მოსახლეობა 2010 წლის აღწერით შეადგენს 758 ადამიანს, ანუ ქვეყნის საერთო მოსახლეობის მხოლოდ 0,8 %-ს. სულ მოსახლეობა ცხოვრობს 11 კუნძულზე. ყველაზე დიდი დასახლებები მდებარეობს კუნძულ კოეტივიზე.

სეიშელის გარე კუნძულები მოიცავს კუნძულების ხუთ ჯგუფს (დასავლეთიდან აღმოსავლეთისკენ):

1. ალდაბრის კუნძულები — ფართობი 176 კმ².
	* კუნძული ასამპშენი
	* ალდაბრა ატოლი
	* კოსმოლედო ატოლი
	* მარჯნის კუნძული ასტოვი
2. ფარქუარის კუნძულები — ფართობი 11 კმ². კუნძულების ჯგუფი მოიცავს ორ ატოლს, ერთ ცალკე კუნძულს და ერთ რიფს:
	* ფარქუარი — ატოლი, რომელიც შედგება ორი დიდი და რამდენიმე უფრო პატარა კუნძულებისაგან.
	* პროვიდენსი — ატოლი, რომელიც შედგება პროვიდენსის და სერფის კუნძულებისაგან.
	* სენ-პიერი — კუნძული.
	* უიზარდის რიფი
3. ალფონსის კუნძულები — ფართობი 2 კმ². მოიცავს ორ ატოლს — სენ-ფრანსუას და ალფონსს.
	* ალფონსი — მდებარეობს ჩრდილოეთში. შედგება ერთი იმავე დასახელების კუნძულისაგან.
	* სენ-ფრანსუა — მდებარეობს სამხრეთში. მოიცავს 2 კუნძულს — სენ-ფრანსუას და ბიჟუტიეს.
4. ამირანტის კუნძულები (8 მარჯნის კუნძული და სამი ატოლი) — ფართობი 10 კმ².
5. სამხრეთის მარჯნის ჯგუფი — კუნძულები პლატი და კოეტივი, ფართობი 10 კმ².

სქოლიო
------

1. ↑  Population and Housing Census 2010 Report. National Bureau of Statistics. ციტირების თარიღი: 12 November 2013.
სკაგერაკი და კატეგატი
**სკაგერაკი** — სრუტე ნორვეგიას, შვედეთის სამხრეთ-დასავლეთ სანაპიროსა და დანიის ნახევარკუნძულ იუტლანდიას შორის, რომელიც ჩრდილოეთის ზღვას აკავშირებს კატეგატის სრუტესთან და ბალტიის ზღვასთან.

სახელწოდება
-----------

სახელწოდებები *სკაგერაკი* და *კატეგატი* ორივე დანიური წარმოშობისაა. *სკაგერაკი* დანიურად დაახლოებით *სკაგენის არხს* ნიშნავს. დანიური ქალაქ სკაგენის მიხედვით, რომელიც დანიის ტერიტორიის უკიდურეს ჩრდილოეთში მდებარეობს. *რაკ* ნიშნავს სრუტეს, სანაოსნო გზას.

გეოგრაფია
---------

საზღვაო სრუტე, სკაგერაკი
სკაგერაკი არს 240 კილომეტრის სიგრძის და 80-140 კილომეტრის სიგანის. ის ღრმავდება ნორვეგიის სანაპიროს გასწვრივ და ნორვეგიის ტრანშთან 700 მეტრს აღწევს. სკაგერაკის გასწვრივ მდებარეობს რამდენიმე ნორვეგიული და შვედური პორტი: ოსლო, კრისტიანსენი, უდევალა, შტრომშტადი.

### მანძილები

საერთაშორისო ჰიდროგრაფიული ორგანიზაციამ სკაგერაკის საზღვრები შემდეგნაირად განსაზღვრა:

> 
> *სამხრეთით.* ხაზი გრძელდება ჰანსტოლმამდე (57°07′ ჩ. გ. 83°06′ ა. გ.﻿ / ﻿57.117° ჩ. გ. 83.100° ა. გ.﻿ / 57.117; 83.100) და ლინდესნესამდე 58° ჩ. გ. 7° ა. გ.﻿ / ﻿58° ჩ. გ. 7° ა. გ.﻿ / 58; 7).
> 
> 
> *სამხრეთ-აღმოსავლეთით.* კატეგატის ჩრდილოეთ საზღვარი (სკაგენთან, დანიის უკიდურესი ჩრდილოეთი 57°54′ ჩ. გ. 11°27′ ა. გ.﻿ / ﻿57.900° ჩ. გ. 11.450° ა. გ.﻿ / 57.900; 11.450).
> 
> 
>

რესურსები ინტერნეტში
--------------------

* სკაგერაკის ღრმა წყლების თევზები დაარქივებული 2006-03-26 საიტზე Wayback Machine.

სქოლიო
------

1. ↑  Nudansk Ordbog (1993), 15th edition, 2nd reprint, Copenhagen: Politikens Forlag, entry *Skagerrak*.
2. ↑  Den Store Danske Encyklopædi (2004), CD-ROM edition, Copenhagen: Gyldendal, entry *Skagerrak*.
3. ↑  Limits of Oceans and Seas, 3rd edition. International Hydrographic Organization (1953).  დაარქივებულია ორიგინალიდან — 8 ოქტომბერი 2011. ციტირების თარიღი: 6 February 2010.

|  |  |
| --- | --- |
| ნორვეგია | *ეს სტატია ნორვეგიისა და ნორვეგიელების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**სკაიტერიერი** (ინგლ. skye terrier) — ძაღლის ჯიში, გამოყვანილი დიდ ბრიტანეთში XVII საუკუნეში.

ამ უჩვეულოდ გრძელი ბალნის მქონე ტერიერს სახელი დაერქვა მისი მშობლიური კუნძული სკაის (ჰებრიდის კუნძულები) პატივსაცემად. ძველად მას იყენებდნენ წავის, მაჩვის და სინდიოფალას სადევრად. დღესდღეობით ის პოპულარული კომპანიონია, რომელიც იდეალურია ქალაქის ბინაში საცხოვრებლად. აგერ უკვე რამდენიმე ასწლეულის მანძილზე ძალიან პოპულარული სკაიტერიერი ოდესღაც შოტლანდიური და ინგლისური სამეფო კარის ფავორიტი იყო. არსებობს ისტორია, რომ სკაიტერიერი იყო ასევე შოტლანდიაში ყველაზე პოპულარული ძაღლი სახელად ბობი. პატრონის გარდაცვალების შემდეგ XIX საუკუნის შუაწლებში, ბობი ახალ, მზრუნველ პატრონთან მოხვდა, მაგრამ მისგან გამოქცევა და 14 წლის მანძილზე, სიკვდილამდე, ყოველდღე ყოფილი პატრონის საყვარელ დუქანში დადიოდა.

ერთგული ძაღლის პატივსაცემად ედინბურგში, გრეიფრაიესის ეკლესიასთან ძეგლი დაუდგეს. ყველა ტერიერის მსგავსად მასაც უყვარს წყენაზე კბენით პასუხი. სკაიტერიერი გამოირჩევა პატრონისადმი ერთგულებით. აქვს გრძელი, სწორი ბალანი, რომლის შეფერილობა შეიძლება იყოს კრემისფერი, მოყვითალო-ყავისფერი, ნაცრისფერი, შავი. თვალებს ფარავს გრძელი ბალანი, აქვს გრძელი თავი მოკლე ყბებით. კარგად უძლებს სიცივეს, ძნელად იწვრთნნება.

რესურსები ინტერნეტში
--------------------

* სკაიტერიერი (ინგლისური)

ვიკისაწყობში არის გვერდი თემაზე:
***სკაიტერიერი***
**დიან სოიერი** (დ. 22 დეკემბერი, 1945) — ამერიკელი სატელევიზიო ჟურნალისტი. სოიერი არის *ABC News*- ის გადაცემა *ABC World News*- ის წამყვანი, *ABC News*- ის დილის ახალი ამბების პროგრამის თანაავტორი, *Good Morning America and Primetime newsmagazine*. კარიერის დასაწყისში იგი იყო აშშ-ს პრეზიდენტის რიჩარდ ნიქსონის დროს თეთრი სახლის თანამშრომელი და მჭიდრო კავშირში იყო თავად პრეზიდენტთან.

ადრეული წლები
-------------

სოიერი დაიბადა *გლაზგოში*, კენტუკის შტატში, დაწყებითი სკოლის პედაგოგის Jean W.- ის და მოსამართლე *Erbon Powers "Tom" Sawyer*- ის ოჯახაში. მის წინაპრებში ინგლისური, ირლანდიელი, შოტლანდიურ-ირლანდიური და გერმანული წარმოშობის იყვნენ. მისი დაბადებიდან მალევე, მისი ოჯახი საცხოვრებლად ლუისვილვში გადავიდა, სადაც მამამისმა წარმატებას მიაღწია, როგორც რესპუბლიკელმა პოლიტიკოსმა და საზოგადოების ლიდერმა. იგი იყო კენტუკის ჯეფერსონის საგრაფოს მოსამართლე / აღმასრულებელი, იგი გარდაიცვალა ავტოკატასტროფის დროს *Louisville-* ის სამთავრო 64-ში. მის საპატივცემულოდ გაიხსნა *"ტომ" სოიერის სახელმწიფო პარკი*, ლუისვილის ფრეი ჰილის მიდამოში, 

სოიერმა დაამთავრა სენეკას საშუალო სკოლას ლუივილის ბუკელის რაიონში. იგი ასევე იყო მთავარი სკოლის რედაქტორი სასკოლო გაზეთ *The Arrow* და მონაწილეობდა მრავალ მხატვრულ ატივობებში. ამასთან, იგი ყოველთვის გრძნობდა, რომ მისი უფროსი დის ლინდას ჩრდილში იმყოფებოდა. საშუალო სკოლაში, 1963 წელს, მან პირველი ადგილი დაიკავა ყოველწლიურ ეროვნულ ოლიმპიადაში *America's Junior Miss* ,როგორც წარმომადგენელი თავისი სკოლის. 1962 წლიდან 1965 წლამდე სოიერი იყო America's Junior Miss, სოიერმა იმოგზაურა ქვეყნის მაშტაბით, რათა ხელი შეეწყო Coca-Cola Pavilion– ის განვითარებისთვის. თავდაპირველად, მან ჩათვალა, რომ ქვეყნის გარშემო მოგზაურობა, როგორც America's Junior Miss , საშინელი გამოცდილება იქნებოდა, მაგრამ ფიქრობდა რომ ეს საქმე უნდა გაეკეთებინა კეთილგანწყობით და მადლით. 

1967 წელს მან მიიღო ხელოვნების ბაკალავრის ხარისხი , ვაშინგტონის კოლეჯში, ვაშინგტონში. იგი იყო ველნესის კოლეჯის Blue Notes- ის წევრი, კაპელური ჯგუფის და Phi Sigma ლექციების საზოგადოების წევრი. სოირი ჟურნალისტიკის შესწავლის დაწყებამდე, უნივერსიტეტში იურიდიულ ფაკულტეტზე სწავლობდა ერთი სემესტრის განმავლობაში.

ქორწინება
---------

სოვიერი ურთიერთობებში იყო ფრანკ განნთან, პრეზიდენტ რიჩარდ ნიქსონის თანაშემწესთან, ისევე როგორც ამერიკელ დიპლომატთან რიჩარდ ჰოლბრუკთან.

1988 წლის 29 აპრილს მან იქორწინა კინოსა და თეატრის რეჟისორზე, პროდიუსერზე და მსახიობ მაიკ ნიკოლზე. მათ შვილები არ ჰყავდათ. წინა ქორწინებიდან ნიკოლსს ორი ქალიშვილი და ვაჟი ჰყავდა. იგი გარდაიცვალა 2014 წლის 19 ნოემბერს, 83 წლის ასაკში.

ჟურნალ Forbes- ის "მსოფლიოს 100 ყველაზე ძლიერი ქალის სია" იუწყება, რომ  2005 წლის ივნისისა და 2008 წლის ივნისის ჩათვლით, სოვიერმა დაახლოებით 12 მილიონი დოლარი გამოიმუშავა, მხოლოდ გასართობი შემოსავლებიდან.

რესურსები ინტერნეტში
--------------------

* ვიკისაწყობის ლოგო **ვიკისაწყობში** არის გვერდი თემაზე: ***დიან სოიერი***

სქოლიო
------

1. ↑
2. ↑
3. ↑
4. ↑
5. ↑
**დიაბაზი** (ფრანგ. diabase) — ფუძე შედგენილობის სრულკრისტალური პალეოტიპური მაგმური ქანი. სტრუქტურა დიაბაზური (ოფიტური) აქვს. ქიმიური და მინერალური შედგენილობით ბაზალტის მსგავსია. შედგება ფუძე პლაგიოკლაზისა და ავგიტისაგან, ღარიბია SiO2-ით (45-52 %). აქვს შავი ან მომწვანო შავი ფერი. დიაბაზის შემადგენელი მინერალები გაამფიბოლებული, გაქლორიტებული და გასოსიურიტებულია. გამოყოფენ ოლივინიან და პირველადი ყავისფერი რქატყუარის შემცველ დიაბაზებს. დიაბაზი უმთავრესად ქმნის დაიკებს, შრეძარღვებსა და განფენებს.

დიაბაზის ანალოგიური კაინოტიპური ქანია *დოლერიტი*. დიაბაზი ფართოდაა გავრცელებული კავკასიონის სამხრეთ კალთაზე, ხოლო დოლერიტი სამხრეთ საქართველოში. 

გვხვდება ასევე კარელიაში, ყირიმში, ციმბირში, გერმანიაში, ჩეხეთში, დიდ ბრიტანეთში, სკანდინავიაში, საფრანგეთში, აშშ-ში და სხვა. დიაბაზებს იყენებენ საავტომობილო და სარკინიგზო მშენებლობასა და სხვ.

ლიტერატურა
----------

* ქართული საბჭოთა ენციკლოპედია, ტ. 3, თბ. 1978. — გვ. 492.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
მაგმური ქანების შედგენილობა |
| --- |
|  |
| 

|  |  |  |  |  |  |
| --- | --- | --- | --- | --- | --- |
| **ტიპი** | **ულტრაფუძე<45% SiO2** | **მელანოკრატული45–52% SiO2** | **შუალედური52–63% SiO2** | **შუალედურ-ფელზიტური63–69% SiO2** | **ფელზიტი>69% SiO2** |
|  |
| 
**ვულკანური ქანები:****ჰიპაბისალური ქანები:****სიღრმული ქანები:**
 | 
კომატიტი, პიკრიტიკიმბერლიტი, ლამპროიტიპერიდოტიტი
 | 
ბაზალტიდიაბაზი (დოლერიტი)გაბრო
 | 
ანდეზიტიდიორიტი
 | 
დაციტიგრანოდიორიტი
 | 
ლიპარიტიაპლიტი-პეგმატიტიგრანიტი
 |

 |

 |
**დარეჯან შილდელი** — ქართველი სახელოვანი ქალი, მან ლეკების შემოსევებისგან არაერთხელ იხსნა შილდის მოსახლეობა. მისი ზუსტი დაბადების და გარდაცვალების თარიღები უცნობია.

თქმულება
--------

დარეჯან შილდელის შესახებ ერთ-ერთი ქართული ხალხური თქმულება შემდეგს გვიამბობს: „საკვირველი ქალი ყოფილა დარეჯან შილდელი, მას შინაურები „პაპიდა დარეჯოს" უწოდებდნენ. სიმამაცით გამსჭვალული იყო მთელ ამ მხარეში. ცხენის ჯირითი და იარაღის ხმარება ისე კარგად იცოდა, რომ ბევრი ვაჟკაცი შენატროდა.

ერთხელ ლეკები შემოსულან შილდაში, დარეჯან-შილდელი მტრის დასახვედრად თადარიგს შემოსდგომია. ქალი თუ კაცი, ბავშვი თუ დიდი, მოხუცი თუ ახალგაზრდა, ერთ გამაგრებულ ადგილას შეუყვანია, თვითონ თოფით და გალესილი ხმლით შეიარაღებული ღია კარს ამოფარებია.
რამდენიმე ცხენოსანი ლეკი შევიდა იმ სახლის ეზოში, სადაც დარეჯანს ჰყავდა ხალხი შეხიზნული. ლეკებმა რომ კარი ღია დაინახეს, ეგონათ მცხოვრებლები გაქცეულანო და გადაწყვიტეს სახლის გაძარცვა. ცხენები ურმის ჭალზე გამოაბეს, ხოლო ერთი ლეკი კი სასწრაფოდ გაიქცა სახლისკენ, რომ მოესწრო ნადავლის ხელში ჩაგდება. შედგა თუ არა ფეხი, დარეჯანმა ხანჯალი დაჰკრა გულში და უხმოდ გააგორა. შეხიზნულებმა მკვდარი ლეკი მიმალეს, რომ სახლში შემოსულ სხვა თავდამსხმელებს არ დაენახათ. შემოვიდა მეორე ლეკი, ამასაც დარეჯანმა ისე მოხერხებულად დაარტყა ხმალი, რომ თავი შუაზე გაუხეთქა. დარეჯანმა მოკლული იქვე კუთხეში მიმალა, ხოლო კარებისაკენ რომ გამობრუნდა, კაბა რაღაცას წამოედო, დარეჯანი მიბრუნდა და დაინახა, რომ კაბა წამოდებოდა მკვდარი ლეკის ხანჯლის წვერს. მან მკვდარს ხანჯალი სასწრაფოდ ააძრო და კვლავ კარებს უკან ჩადგა. ამ დროს შეამჩნია, რომ ლეკი კარებში შემოდიოდა. დარეჯანმა მოსულს ისე მოულოდნელად და ღონივრად შემოუქნია ხანჯალი, რომ მას ხანჯლიანი მარჯვენა ჩამოათალა. გამწარებულმა ლეკმა ღრიალი მორთო, მაგრამ ბევრი აღარ აცადეს, ისიც შეათრიეს სახლში და წუთისოფელს გამოასალმეს.

დარეჯანმა ამ გაცხარებულ ბრძოლაში მალულად ხუთი ლეკი მოკლა, ამით მან საშუალება მისცა შილდელებს მტრის დარბევისაგან გადარჩენილიყვნენ. ლეკები დარწმუნდნენ, რომ ამ სახლში არავინ არ იყო, რადგან დარეჯანის უხმაურო ბრძოლა მათთვის შეუმჩნეველი იყო. მათ დალაშქრული სოფელი დატოვეს. ამ სახლს გვერდი აუარეს და აჩქარებით გაეშურნენ დაღესტნისკენ".

ლიტერატურა
----------

* დავით ქორიძე, „სახელოვანი ქართველი ქალები", თბ. 1965.
ეუკარიოტული უჯრედის დიაგრამა.  

(1) ბირთვაკი  

(2) უჯრედის ბირთვი  

(3) რიბოსომა   

(4) ვეზიკულა  

(5) მარცვლოვანი ენდოპლაზმური ბადე  

(6) გოლჯის კომპლექსი  

(7) ციტოპლაზმური ჩონჩხი  
 
(8) გლუვი ენდოპლაზმური ბადე  

(9) მიტოქონდრია  

(10) ვაკუოლი  

(11) ციტოპლაზმა  

(12) ლიზოსომა  

(13) ცენტრიოლი
**გოლჯის კომპლექსი** (გოლჯის აპარატი) — უჯრედის ორგანოიდი, მემბრანული სტრუქტურა, რომელშიც წარმოიქმნება რთული ნაერთებით სავსე ბუშტუკები. გოლჯის კომპლექსის აგებულება ცხოველურ და მცენარეულ უჯრედებში მსგავსია. იგი გლუვი მემბრანებისგან აგებული გაბრტყელებული ცისტერნების რთული სისტემაა. გოლჯის კომპლექსში წარმოქმნილ ბუშტუკებში ცილების, ცხიმებისა და ნახშირწყლებისაგან წარმოქმნილი ნივთიერებები გროვდება და გამოიყოფა უჯრედის გარეთ ან გამოიყენება უჯრედში. 

გოლჯის კომპლექსში ასევე ფორმირდება ლიზოსომები (ბერძნ. „ლიზეო" — ვხსნი, „სომა" — სხეული). გოლჯის აპარატის ცისტერნებში ლიზოსომა ივსება ფერმენტებით და მონაწილეობს უჯრედშიდა მონელების პროცესში.

რესურსები ინტერნეტში
--------------------

* მცენარეული და ცხოველური უჯრედის ინტერაქტივი[*მკვდარი ბმული*]
**დილრუბა სულთანი** (1594 – 1623) — ოსმალეთის პრინცესა. მეჰმედ III-ს (1595-1603) და ჰალიმე სულთნის ქალიშვილი, აჰმედ I-ის (1603-1617) და მუსტაფა I-ის (1617-1618/1622-1623) და, მურად IV-ის (1623-1640) მამიდა.

ბიოგრაფია
---------

მისი სახელი უცნობია, თუმცა რამდენიმე თანამედროვე ინფორმაციის თანახმად, რომ მისი სახელი იყო დილრუბა სულთანი, ან დილ-ბერ სულთანი, იგი დაიბადა მანისაში 1594 წელს. იგი იყო მეჰმედ III-ის და მისი აფხაზი ცოლის ჰალიმე სულთნის ქალიშვილი.

იგი გარკვეულწილად გავლენიანი იყო ჰარამჰანებში მისი ძმების მმართველობის დროს. განსაკუთრებით აჰმედ I-ის მმართველობის ბოლო წლებში და მუსტაფა I-ის მმართველობისას, როცა იგი მოქცეული იყო დედამისის — ჰალიმე სულთნის და მისი მეუღლის — ქარა დავუდ ფაშას კონტროლის ქვეშ. 

მისი მეუღლე დავუდ ფაშა მოკლე დროით, მუსტაფა I-ის მმართველობისას (1617-1618) დანიშნული იყო კაპუდან ფაშად. 1622 წლის 20 მაისს დაინიშნა დიდ ვეზირად 1623 წლის იანვრამდე. შეეძინა ორი შვილი, ერთი ვაჟი და ერთი ქალიშვილი.

მისი ცხოვრება უცნობია, მას შემდეგ, რაც მისი მეუღლე გარდაიცვალა, ზოგიერთი ამბობს, რომ იგი მეორედ გათხოვდა, ხოლო ზოგიერთი ამბობს, რომ იგი გარდაიცვალა 1623 წელს.

ფილმოგრაფია
-----------

2016 წლის ტელესერიალ „დიდებული საუკუნე: ქიოსემში", დილრუბა სულთანს განასახიერებს თურქი მსახიობი იოიქუ ქარაიელი.

რესურსები ინტერნეტში
--------------------

* Gendered Domains: Rethinking Public and Private in Women's History : Essays ...Dorothy O. Helly, Susan Reverby
* The Imperial Harem: Women and Sovereignty in the Ottoman Empire. Leslie P. Peirce
* Evliya Çelebi: The Intimate Life of an Ottoman Statesman, Melek Ahmed Pasha (1588-1662)
* დაარქივებული 2014-05-20 საიტზე Wayback Machine.
**დიამაგნეტიკი** — ნივთიერება, რომელიც მაგნიტდება გარე მაგნიტური ველის მიმართულების საწინააღმდეგოდ. როცა გარე მაგნიტური ველი არ არსებობს, დიამაგნეტიკი დამაგნიტებული არ არის. გარე მაგნიტური ველის ზემოქმედებით დიამაგნეტიკის ატომი იძენს m მაგნიტურ მომენტს (ხოლო ნივთიერების თითოეული მოლი — M ჯამურ მომენტს), რომელიც ველის H დაძაბულობის პროპორციულია და მიართულია მის საწინააღმდეგოდ. ამიტომ დიამაგნეტიკის მაგნიტური ამთვისებლობა {\displaystyle \chi \_{\text{მოლ}}=M/H} ყოველთვის უარყოფითია, სადაც {\displaystyle \chi \_{\text{მოლ}}} ერთი მოლის ამთვისებლობაა.

ზოგიერთი დიამაგნეტიკის მაგნიტური   
ამთვისებლობა   
(ნორმალურ პირობებში)| ნივთიერება | მაგნიტური ამთვისებლობა {\displaystyle \chi }·10-6 (მ3/მოლ) |
| --- | --- |
| აზოტი, N2 | −3.0 |
| წყალბადი, Н2 | −4.0 |
| გერმანიუმი, Ge | −12.7 |
| სილიციუმი, Si | −3.1 |
| წყალი, Н2O | −13.0 |
| სუფრის მარილი, NaCI | −30.3 |
| აცეტონი, С3Н6О | −33.8 |
| გლიცერინი, С3Н8О3 | −57.1 |
| ნაფტალინი, С10Н8 | −91.8 |
| ბისმუთი, Bi, | −284.0 |
| ნახშირბადი, С | −85 |

იხილეთ აგრეთვე
--------------

* დიამაგნეტიზმი

ლიტერატურა
----------

* ქართული საბჭოთა ენციკლოპედია, ტ. 3, თბ. 1978. — გვ. 502.

სქოლიო
------

1. ↑  Magnetic Susceptibilities of Paramagnetic and Diamagnetic Materials at 20°C
**დარე არონოფსკი** (ინგლ. Darren Aronofsky; დ. 12 თებერვალი, 1969, ნიუ-იორკი, აშშ) — ამერიკელი კინორეჟისორი, სცენარისტი, პროდიუსერი.

ბიოგრაფია
---------

ჰარვარდში სწავლობდა კინო და სოციალურ ანთროპოლოგიას. პირველი ფილმი, მცირებიუჯეტიანი „პი" გადაიღო 1997 წელს. მომდევნო ფილმისთვის „ოცნების რეკვიემი" დაიმსახურა კრიტიკოსთა ქება. ყველაზე მეტი ნომინაცია, მათ შორის ნომინაცია ოსკარზე, მოუტანა ფილმმა „შავი გედი".

პირველი მსხვილბიუჯეტიანი პროექტი იყო ფილმი „ნოე", რომელიც 2014 წლის 28 მარტს გამოვიდა და რომლის გადაღებებზე 115 მილიონი დოლარი დაიხარჯა. „ნოე" ამავე სახელის ბიბლიური პერსონაჟის ცხოვრებაზე მოგვითხრობს. არონოფსკიმ მთავარი როლის შესრულება შესთავაზა კრისტიან ბეილსა და მაიკლ ფასბინდერს, მაგრამ ფილმში მონაწილეობაზე ორივემ უარი განაცხადა. ნოეს როლი რასელ კროუმ შეასრულა. მასთან ერთად ითამაშეს ჯენიფერ კონელიმ, ენტონი ჰოპკინზმა, ემა უოტსონმა და სხვებმა.

ფილმოგრაფია
-----------

* 1998 — „პი" *(Pi)*
* 2003 — „ოცნების რეკვიემი" *(Requiem for a Dream)*
* 2006 — „წყარო" *(The Fountain)*
* 2008 — „მოჭიდავე" *(The Wrestler)*
* 2010 — „შავი გედი" *(Black Swan)*
* 2014 — „ნოე" *(Noah)*

რესურსები ინტერნეტში
--------------------

ვიკისაწყობში არის გვერდი თემაზე:
***დარენ არონოფსკი***

* 

* დარენ არონოფსკი — კინოფილმების ინტერნეტ-მონაცემთა ბაზა (ინგლისური)

სქოლიო
------

1. ↑  Mecca, Dan.  (June 16, 2011) Darren Aronofsky's 'Noah' Project Attempting To Anchor At. *The Film Stage*. ციტირების თარიღი: March 25, 2011.

|  |  |  |  |
| --- | --- | --- | --- |
| 

| ხ • გ • რ
დარენ არონოფსკის ფილმოგრაფია |
| --- |
|  |
| 
* *პი* (1998)
* *ოცნების რეკვიემი* (2003)
* *წყარო* (2006)
* *მოჭიდავე* (2008)
* *შავი გედი* (2010)
* *ნოე* (2014)
* *დედა!* (2017)
 |

 |
მდგრადი ტალღა (წითლად) წარმოადგენს გავრცელებული ორი ტალღის ჯამურ ურთიერთსაპირისპირო მიმართულებას (ლურჯი და წითელი)
**სეიშები** (ფრანგ. Seiche) — დიდი პერიოდის (რამდენიმე წთ-იდან ათეულ სთ-მდე) მქონე მდგრადი ტალღები, რომლებიც წარმოიქმნება მეტ-ნაკლებად დახშულ წყალსატევებში (ზღვა, ტბა, ყურე და სხვა). სეიშები გარეშე ძალების (ატმოსფერული წნევის მკვეთრი ცვლილება, ქარი, სეისმური მოვლენები და სხვა) გავლენით წარმოქმნილი ტალღებისა და აუზის ნაპირებიდან არეკვლილი ტალღების ინტერფერენციის შედეგია.

სეიშების ამპლიტუდა რამდენიმე მმ-იდან რამდენიმე მ-მდეა. სეიშების დროს რხევით მოძრაობაში ჩართულია წყლის მთელი მასა, მაგრამ არსებობს ერთი ან რამდენიმე ხაზი, ე. წ. საკვანძო ხაზი, სადაც წყლის დონე არ იცვლება. განარჩევენ ერთ და მრავალკვანძიან სეიშებს. ტერმინი შემოღებულია 1890 წელს შვეიცარიელი ბუნებისმეტყველის ფრანსუა ალფონს ფორელის მიერ, რომელმაც აღნიშნული მოვლენა პირველად შეისწავლა ჟენევის ტბაზე, სადაც სეიშების ამპლიტუდა 2 მეტრამდე აღწევს (დაახლოებით 1 საათის განმავლობაში).

რესურსები ინტერნეტში
--------------------

* სეიშები – ენციკლოპედია ბრიტანიკა (ინგლისური)
* სეიშების შესახებ დაარქივებული 1997-05-14 საიტზე Wayback Machine.  (ინგლისური)

ლიტერატურა
----------

* ქართული საბჭოთა ენციკლოპედია, ტ. 9, თბ. 1985. — გვ. 272.
* Арсеньева Н. М. Сейши на озёрах, Л. 1963.
**დონის საბჭოთა რესპუბლიკა** (რუს. Донская советская республика; 23 მარტი — 8 მაისი, 1918) — ტერიტორიული წარმონაქმნი, რსფსრ-ში სამოქალაქო ომის დროს. ადმინისტრაციული ცენტრი — დონის როსტოვი.

ისტორია
-------

დონის საბჭოთა რესპუბლიკა შეიქმნა დონზე 1918 წლის 23 მარტს, ა. კალედინის კონტრრევოლუციური არმიის განდევნის შემდეგ. დონის ავტონომიური ოლქის შექმნის მთავარის მიზანი იყო კაზაკობის გაერთიანება და დარაზმვა გერმანელებისა და ადგლობრივი კონტრრევოლუციის წინააღმდეგ. 

1918 წლის 3-14 აპრილს ჩატარდა დონის საბჭოთა რესპუბლიკის მუშათა და კაზაკთა საბჭოების ყრილობა, რომელზედაც არჩეულ იქნა რესპუბლიკის მთავრობა თ. პოდტიოლკოვის ხელმძღვანელობით, ჩამოყალიბდა თავდაცვის საგანგებო შტაბი პარტიის ცკ-ის რწმუნებულისა და საგანგებო კომისრის გ. ორჯონიკიძის მეთაურობით. 1918 წლის 8 მაისს, გერმანელებისა და თეთრკაზაკების მიერ დონის როსტოვის დაკავების შემდეგ, დონის საბჭოთა რესპუბლიკამ ფაქტობრივად შეწყვიტა არსებობა, მთავრობა გადავიდა ცარიცინში და ივნისამდე განაგრძობდა საქმიანობას. 

1918 წლის 30 სექტემბერს სრულიად რუსეთის ცაკის პრეზიდიუმის დადგენილებით დონის საბჭოთა რესპუბლიკა გაუქმებულად გამოცხადდა.

ლიტერატურა
----------

* ქართული საბჭოთა ენციკლოპედია, ტ. 3, თბ. 1978. — გვ. 622.
* ორჯონიკიძე გ. სტატიები და სიტყვები ორ ტომად, ტ. 1, თბილისი, 1957;
* Хмелевский К. Крах красновщины и немецкой интервенции на Дону (апрель 1918 — март 1919 года), Ростов н/Д, 1965.
**ვილჰელმ ფონ იულიხ-ბერგი** (გერმ. Wilhelm von Jülich-Berg; დ. 9 იანვარი,1454 ან 1455 — გ. 6 სექტემბერი, 1511) — ბერგისა (**ვილჰელმ III**-ის სახელით) და იულიხის ჰერცოგი და რავენსბერგის გრაფი (**ვილჰელმ IV**-ის სახელით) 1475 წლიდან. ჰენგენბახების დინასტიის წარმომადგენელი. ვილჰელმი იყო ჰერცოგ გერჰარდისა და სოფია ფონ საქსენ-ლაუენბურგის შვილი. მამის გარდაცვალების შემდეგ მემკვიდრეობით მიიღო მისი ტიტულები და სამფლობელოები.

ვილჰელმი გარდაიცვალა 1511 წელს და მისი სიკვდილით შეწყდა იულიხის დინასტია. მისი მემკვიდრე გახდა იოჰანი, რომელმაც 1521 წელს ასევე მემკვიდრეობით მიიღო კლევის საჰერცოგო და მარკის საგრაფო.

ოჯახი
-----

1472 წელს ვილჰელმი დაქორწინდა გრაფინია ელიზაბეტა ფონ ნასაუ-საარბიუკენზე, თუმცა ის დაახლოებით 1478 წელს გარდაიცვალა.

1481 წელს ვილჰელმი კვლავ დაქორწინდა, ამჯერად უკვე სიბილა ფონ ბრანდენბურგზე. მათ ჰყავდათ ქალიშვილი მარია (1491—1543), რომელიც 1509 წელს გათხოვდა იოჰან III ფონ კლევზე.

ლიტერატურა
----------

* Hansjörg Laute: *Die Herrn von Berg. Auf den Spuren der Geschichte des Bergischen Landes (1101–1806)*. Boll, Solingen 1988, ISBN 3-9801918-0-X
* Wilhelm III.(Herzog von Jülich-Berg).Otto Reinhard Redlich. ADB.
**დონის ნახიჩევანის წმინდა სოფიას ეკლესია** (რუს. Софийская церковь) — ამჟამად დანგრეული მართლმადიდებლური ტაძარი, რომელიც მდებარეობდა დონის ნახიჩევანში (ამჟამად დონის როსტოვის ნაწილი).

ისტორია
-------

დონის ნახიჩევანი თავდაპირველად დააარსეს ყირიმიდან გადასახლებულმა სომხებმა, მაგრამ იმის გამო, რომ ქალაქი დონის როსტოვთან ახლოს მდებარეობდა, სადაც რუსები დომინანტები იყვნენ, ნახიჩევანმა დიდხანს ვერ შეძლო დარჩენილიყო, როგორც მონონაციონალური სომხური ქალაქი. ძალიან მალევე ნახიჩევანში დასახლდა რუსი მართლმადიდებელი მოსახლეობა, რომელთაც სურდათ საკუთარი მართლმადიდებლური ეკლესიის აშენება. 

წმინდა სოფიას ეკლესია ააშენეს 1863 წელს პირველი მაისის ქუჩაზე. ეკლესია იყო ერთგუმბათიანი, აგებული იყო ხისგან და იდგა ქვის ცოკოლზე, ასევე ჰქონდა ერთიარუსიანი სამრეკლო. მისი სიმაღლე იყო 15 მეტრი, ეკლესიასთან ერთად იმავე 1863 წელს ააგეს ერთსართულიანი აგურის ნაგებობა რუსული საეკლესიო-სამრევლო სკოლისათვის. 

1904 წელს ხისგან აგებულ სოფიის ეკლესიის ნაცვლად დაიწყეს ქვის ეკლესიის მშენებლობა არქიტექტორ ვ. ვ. პოპოვის პროექტის მიხედვით. 1912 წელს მშენებლობა დასრულდა.

ამ ეკლესიას მეოთხედი საუკუნეც კი არ უარსებია. 1934 წელს იგი დახურეს და დაშალეს სამშენებლო მასალად. თავდაპირველად ჩამოაშორეს კუთხის გუმბათები, მთავარი გუმბათი გარკვეული პერიოდი კვლავ ეყრდნობოდა კოლონებს, საბოლოოდ ეს კოლონებიც ააფეთქეს. მოგვიანებით წმინდა სოფიას ეკლესიის ადგილზე ააშენეს სკოლა № 11.

1930-1936 წლებში ეკლესიის წინამძღვარი იყო ზინობი, საქართველოს მართლმადიდებელი ეკლესიის მღვდელთმთავარი.

სქოლიო
------

1. ↑  Ростов-на-Дону|Церковь Софии Премудрости Божией в Нахичевани-на-Дону. sobory.ru. ციტირების თარიღი: 2017-02-25.
2. 1 2 3 4  Нахичевань-на-Дону Храмы Ростов-на-Дону Церкви История Армянские храмы Ростовские храмы. www.donvrem.dspl.ru. ციტირების თარიღი: 2017-02-25.
3. ↑  „РОСТОВСКИЙ-НА-ДОНУ СОФИЙСКИЙ ХРАМ - Древо". ციტირების თარიღი: 2017-02-25.
**ვინ ცხოვრობს ვარსკვლავებზე?** — თამაზ ჭილაძის 1964 წლის ფსიქოლოგიური მოთხრობა.

მოთხრობის შესახებ
-----------------

პირველად გამოიცა ამავე სახელწოდების მოთხრობების კრებულში 1965 წელს გამომცემლობა "ნაკადულის" მიერ. 1972 წელს ისევ მოთხრობების კრებულში გამოსცა "საბჭოთა საქართველომ". 1977 წელს ისევ "ნაკადულმა" და ბოლოს დაიბეჭდა მწერლის რჩეული ექვსტომეულის მეორე ტომში.

მოთხრობა თარგმნილია რუსულად და გამოცემულია ამავე სახელწოდების(Кто живет на звездах) მოთხრობების კრებულში 1970 წელს. მთარგმნელი – ანაიდა ბესტავაშვილი, ხოლო ილუსტრატორი თენგიზ სამსონაძე. ასევე თარგმნილია უკრაინულად და გამოცემულია 1968 წელს "პოსეიდონის სასახლესთან" ერთად კიევში.

სიუჟეტი
-------

მოთხრობა არაქრონოლოგიურადაა დაწერილი. მოქმედება მიმდინარეობს 60–იანი წლების თბილისში. მთავარი პერსონაჟი ახალგაზრდა მწერალი ლევანია, რომელიც არ მუშაობს და მუდმივად მუზის მოლოდინშია. მისი ცოლი ელისო კი მუდმივად ეჭვიანობს, რადგან ლევანი ხშირად დადის უნივერსიტეტის მეგობრებთან ერთად გასართობად. ერთ ასეთ წვეულებაზე ლევანი მარის შეხვდება და შეუყვარდება. ის მიზეზს მოძებნის, რომ თბილისს გაშორდეს და ცოტა ხნით დაისვენოს. სინამდვილეში კი მარისთან ერთად ატარებს დროს. თუმცა მარი ამ დროს სხვა კაცს, მიტოს ხვდება. ისიც შემთხვევით შეხვდება გოგონას და მაშინვე შეუყვარდება. თუმცა, როდესაც მარი მიხვდება რომ მას ცოლ–შვილი ჰყავს სახლში აღარ შემოუშვებს. მეორე დღეს მიტო ბაზარში შეხვდება მარის და გუბეში ჩააგდებს. თავის თავზე გაბრაზებული ცოლ–შვილთან დაბრუნებას გადაწყვეტს, მაგრამ მის მანქანას ძრავა გაუფუჭდება და მატარებელი დაარტყამს. ლევანი ემუდარება მარის, რომ მასთან დარჩეს, მაგრამ გოგონა მიხვდება რომ ცოლიან კაცებთან ურთიერთობა არ შეიძლება. ის აღიარებს, რომ "არავინ ცხოვრობს ვარსკვლავებზე". ლევანი კვლავ ელისოსთან დაბრუნდება.

პერსონაჟები
-----------

* ლევანი - ახალგაზრდა მწერალი
* ელისო - ლევანის ცოლი
* მარი - ქალი რომელიც ლევანის შეუყვარდება
* მიტო – ცოლშვილიანი შუახნის კაცი, რომელსაც მარი შეუყვარდება
* ლენა – ელისოს მეგობარი
* ლოლა – ელისოს მეგობარ
* ზურიკო – ლევანის მეგობარი
* კირილე – რესტორნის მფლობელი

რესურსები ინტერნეტში
--------------------

* Кто живет на звездах Goodreads.com–ზე

|  |  |
| --- | --- |
| 

q:ვინ ცხოვრობს ვარსკვლავებზე?
 | ვინ ცხოვრობს ვარსკვლავებზე? ვიკიციტატებში |
| 

s:ვინ ცხოვრობს ვარსკვლავებზე?
 | ცხოვრობს ვარსკვლავებზე? ვინ ცხოვრობს ვარსკვლავებზე? ვიკიწყაროებში |

სქოლიო
------

1. ↑
2. ↑
3. ↑  Полудень ; Хто живе на зорях : Повiстi / Тамаз Чiладзе ; [З груз. переклав Гр. Халимоненко ; Ред. Ю. Г. Попсуенко ; Худ. В. Савадова]. - Киiв : Видавн. ЦК ЛКСМУ Молодь, 1968. - 162 p. : ill. ; 21 cm.
**მთავარი საგუნდო სინაგოგა** (რუს. Главная хоральная синагога) — ყოფილი სინაგოგა დონის როსტოვში. შენობა მდებარეობს მისამართზე: ბაუმანის ქუჩა 70. სინაგოგა გაიხსნა 1868 წელს. საბჭოთა ხელისუფლების დამყარების შემდეგ მოხდა შენობის ნაციონალიზაცია და იგი გადააკეთეს. ამჟამად მასში განთავსებულია კანისა და ვერნეროლოგიური დისპანსერი. მთავარი საგუნდო სინაგოგის შენობას აქვს რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.

ისტორია
-------

პირველი დროებითი ხის სინაგოგა დონის როსტოვში ააშენეს 1855 წელს. იგი მდებარეობდა ულიანოვსკისა და ბაუმანის თანამედროვე ქუჩებს შორის. ვოროშილოვის პროსპექტის ახლოს. 1863 წელს ახლოს აშენდა აგურის სამლოცველო. მაგრამ შენობა იყო მყიფე და 1866 წელს დაანგრიეს. 1868 წელს, მის ადგილზე ააშენეს ახალი ორსართულიანი სინაგოგა..

პროექტის ავტორობა მიეწერება ქალაქის მთავარ არქიტექტორს სავიცკის. სინაგოგის მშენებლები იყვნენ ა. კაპლუნი, ს. ფრეი-შისტი, ა. დანცინგერი. მშენებელობისათვის შემოწირულობების ორგანიზება მოახდინა რაბინმა ფაბიან გნესინმა, კომპოზიტორ მ. გნესინის მამამ. მისი ძალისხმევით შეგროვდა16 342 რუბლი 87 კაპიკი.

მთავარი საგუნდო სინაგოგა საზეიმოდ გაიხსნა 1868 წლის 30 აგვისტოს. 1881 წელს სინაგოგას მიაშენეს სამლოცველო ოთახი. 1903 წელს სინაგოგასთან გაიხსნა ებრაული ბიბლიოთეკა-სამკითხველო. გარდა ამისა აქ განათავსეს თალმუდ-თორას სკოლა. ასე, რომ მთავარი საგუნდო სინაგოგა გახდა საკულტო-სასწავლო კომპლექსი. სინაგოგის უკანასკნელი რაბინი რევოლუციამდე იყო მ. გოლდენბერგი.

1935 წელს მხდა სინაგოგის ნაციონალიზაცია და იქ განათავსეს კანისა და ვენერიული დისპანსერი, 1998 წლის 9 ოქტომბრიდან ნაგებობაკულტურული მემკვიდრეობის ძეგლია.

2016 წელს როსტოვის ოლქის მთავრობამ მიიღო გადაწყვეტილება სინაგოგის შენობა დაუბრუნოს ქალაქის ებრაულ საზოგადოებას..

სქოლიო
------

1. 1 2 3  Малаховский Е. И. Храмы и культовые сооружения Ростова-на-Дону. — Ростов-на-Дону: Издательство «NB», 2006. — С. 163—164. — ISBN 5-98155-014-7.
2. 1 2  Ростов-на-Дону (объекты культурного наследия регионального значения). Официальный портал Правительства Ростовской области. ციტირების თარიღი: 2013-09-28.
3. 1 2 3  Евгений Иванович Малаховский, Евгений Вениаминович Мовшович. Иудейские молитвенные дома и синагоги Ростова-на-Дону. «Донской временник». ციტირების თარიღი: 2013-10-17.
4. ↑  Ростовский театр кукол переедет на Красноармейскую, а старое здание передадут епархии.  დაარქივებულია ორიგინალიდან — 2017-03-23. ციტირების თარიღი: 2017-02-12.
სტრიპტიზიორები მეხიკოდან
**სტრიპტიზიორი** ან **ეროტიკული მოცეკვავე** — ადამიანი რომელიც ცეკვავს სტრიპტიზს სტრიპტიზ კლუბებსა და ზრდასრულების გასართობ ადგილებში. თანამედროვე ამერიკიზირებული სტრიპტიზის ფორმა მოიაზრებს იმას, რომ მოცეკვავე ცეკვავს კაბის გარეშე, მაგრამ ის არ შიშვლდება, აშშ-ში ეს კანონით აკრძალულია.  არსებობენ როგორც ქალი, ასევე მამაკაცი სტრიპტიზიორები. ტერმინი „სტრიპტიზიორი კაცი" წიგნებში 21-ე საუკუნიდან ჩნდება.  სტრიპტიზიორები ხშირად ჩნდებიან ეროტიკულ და პორნოგრაფიულ ფილმებში.

კაცი სტრიპტიზიორები
-------------------

სტრიპტიზიორი კაცი, 2009
კაცი სტრიპტიზიორები 1970-იანი წლებიდან ჩნდებიან. ქალი და მამაკაცი სტრიპტიზიორები ცეკვავენ არამარტო საპირისპირო სქესის წარმომადგენლებისათვის, არამედ საკუთარი სქესის წარმომადგენებლისათვისაც და პანსექსუალებისთვისაც.

სქოლიო
------

1. ↑   Roach, Catherine M. (2007), "The work of a stripper: six-inch heels and pole tricks", in Roach, Catherine M. (ed.), Stripping, sex, and popular culture, New York: Berg, p. 37, ISBN 9781845201296.
2. ↑   Graph of these comma-separated phrases: 'male stripper' between 1946 and 2008 from the corpus 'English'".
დედაქალაქი ვიქტორია
**სეიშელის კუნძულების** მთლიანი მოსახლეობა 93 200 ადამიანია (2012). სიმჭიდროვე — 88,3 კაცი/კმ². 
ნაპოლეონის ომების დროს, როდესაც ბრიტანეთმა მოიპოვა კონტროლი კუნძულებზე, მათ საშუალება მისცეს ფრანგ არისტოკრატებს შეენარჩუნებინათ თავიანთი მიწები. ფრანგებსაც და ბრიტანელებსაც მონობაში ჰყავდათ აფრიკელები, მიუხედავად იმისა, რომ ბრიტანეთმა მონობა გააუქმა 1835 წელს.

ინდოელები და ჩინელები წარმოადგენენ ეროვნულ უმცირესობას კუნძულებზე, ისინი ქვეყანაში მხოლოდ სავაჭრო საქმიანობით შემოიფარგლებიან. სეიშელის დღევანდელი მოსახლეობა ინდოელების, ჩინელებისა და გრან'ბლას შთამომავლები არიან, მიუხედავად იმისა, რომ მოსახლეობის უმეტესი ნაწილი აფრიკული წარმომავლობის ადამიანს ჰგავს კანის შეფერილობით.

სეიშელის კუნძულების დემოგრაფია, 2005 წლის მონაცემები; მოსახლეობის რაოდენობა ათასებში.
თავდაპირველად სეიშელის კუნძულებს მკვიდრი მოსახლეობა არ გააჩნდა, სანამ კოლონისტმა ფრანგებმა და შემდგომ ინგლისელებმა იქ არ ჩაასახლეს აფრიკელები, ინდოელები და ჩინელები, რომლებიც დღეისათვის ქვეყანაში ყველაზე დიდ ეთნიკურ ჯგუფებს წარმოადგენენ ფრანგებთან ერთად.

2002 წლის შეფასებით, მოსახლეობის 82,3 % კათოლიკეა, 6,4 % ანგლიკანია, ხოლო 4,5 % სხვა ქრისტიანული სექტის მიმდევარი. ასევე არსებობს მცირე უმცირესობები, მათგან 2,1 % ინდუიზმის, ხოლო 1,1 % ისლამის მიმდევარია. ქვეყანაში სულ არაქრისტიანული მოსახლეობა 1,5 %-ს შეადგენს, მაგრამ არიან ისეთებიც, რომლებიც არცერთ რელიგიას არ აღიარებენ. მოსახლეობის საშუალო ასაკი 32 წელია. 

ქვეყნის მოსახლეობის 4/5 ცხოვრობს კუნძულ მაეზე, ბევრი მათგანი კი დედაქალაქ ვიქტორიაში. მოსახლეობის 1/4 15 წლის ასაკისაა. დაახლოებით ნახევარი კი 30 წლის. სიცოცხლის ხანგრძლივობა — 74 წელი (2011).

სქოლიო
------

1. ↑  Culture of Seychelles. Everyculture.com. ციტირების თარიღი: 23 March 2012.
2. ↑  CIA – The World Factbook. Cia.gov.  დაარქივებულია ორიგინალიდან — 13 თებერვალი 2008. ციტირების თარიღი: 23 March 2012.
3. ↑  CIA.gov. CIA.gov.  დაარქივებულია ორიგინალიდან — 13 თებერვალი 2008. ციტირების თარიღი: 23 March 2012.
**დონის როსტოვის ნიკოლოზ საკვირველთმოქმედის ეკლესია** (რუს. Церковь Святого Николая) — ამჟამად დანგრეული მართლმადიდებლური ეკლესია დონის როსტოვში. ეკლესია ააგეს 1822 წელს. მდებარეობდა ნიკოლსკის (ამჟამად სოციალისტურ ქუჩაზე). 1930-იან წლებში ეკლესია დაანგრიეს.

ისტორია
-------

ეკლესიის ინტერიერი
1822 წელს დონის როსტოვის ნიკოლსკის ქუჩაზე ააგეს მცირე ხუთგუმბათიანი ეკლესია. ეკლესიის მამასახლისი გარკვეული პერიოდით იყო როსტოველი ვაჭარი ივანე თევდორეს ძე ნეფიოდოვი (მიხაილოვი), რომელმაც მისი კეთილმოწყობისათვის გაიღო საკუთარი სახსრები. XIX საუკუნის შუა წლებში მიიღეს ეკლესიის გაფართოების გადაწყვეტილება. რეკონსტრუქციის პროექტი მზად იყო 1854 წელს და იგი შეასრულა ტიტულარულმა მრჩეველმა ლიკოვმა. 1856 წლის 27 სექტემბერს პროექტი დაამტკიცა იმპერატორმა და დაიწყო ეკლესიის გაფართოების სამუშაოები. 1860 წელს სამუშაოები დასრულდა. მთავარი საკურთხევლი ნაკურთხი იყო ნიკოლოზ საკვირველთმოქმედის სახელზე, მარჯვენა (სამხრეთის) საკურთხეველი უფლის მირქმის სახელზე, ხოლო მარცხენა (ჩრდილოეთის) - ღვთისმშობლის მიძინების სახელზე. 

ეკლესიის ძირითადი არქიტექტურული ელემენტი იყო ხუთთავიანი გუმბათი. ეკლესიის შიდა კედლები მოხატული ყოფილა ზეთოვანი საღებავით. ეკლესიის სიწმინდეები იყო მაცხოვრისა და ნიკოლოზ საკვირველთმოქმედის ხატები. 

1895 წელს ეკლესიასთან გაიხსნა საეკლესიო-სამრევლო სკოლა. ნიკოლსკის ეკლესიის მომღერალთა ქორო ცნობილი იყო არამარტო როსტოვში, არამედ მის ფარგლებს გარეთაც. იგი მოქმედებდა 1912 წლამდე. 

1927 წელს ეკლესია გადაეცა ობნოვლენცების მოძრაობას. 1930-იანი წლების დასაწყისში ეკლესია დახურეს, ხოლო 1936 წელს მთლიანად დაანგრიეს. ეკლესიის ადგილზე ააგეს № 55 საშუალო სკოლის შენობა.

2000 წელს სკოლის ფასადზე დაკიდეს მემორიალური დაფა წარწერით: 

|  |  |
| --- | --- |
| ვიკიციტატა | „ამ ადგილზე 1931 წლამდე იდგა ნიკოლოზ განმანათლებლისა და სასწაულთმოქმედის ეკლესია, რომელიც აკურთხეს 1861 წელს. დაფა დაკიდეს ქრისტეს შობიდან 2 000 წლის თავზე." |
|  |  |

რესურსები ინტერნეტში
--------------------

* Сергей Макаров. Никольская церковь вне закона. Донской Временник. ციტირების თარიღი: 2013-11-12.

სქოლიო
------

1. 1 2 3 4 5  Малаховский Е. И. Храмы и культовые сооружения Ростова-на-Дону. — Ростов-на-Дону: Издательство «NB», 2006. — С. 33—34. — ISBN 5-98155-014-7.
2. ↑  Постановление от 26 апреля 2000 г. № 1040 о присвоении почетных званий, установке мемориальных досок, переименовании проспекта Октября.  დაარქივებულია ორიგინალიდან — 2017-11-16. ციტირების თარიღი: 2013-11-12.
**დარვინის დემონი** — აზრითი ექსპერიმენტი, რომელსაც შემოყავს ჰიპოთეტური ორგანიზმი, რომელსაც შეუძლია შეგუებულობის ერთდროულად ყველა ასპექტის მაქსიმალურად გამოყენება და რომელიც იარსებებდა, ევოლუცია რომ სახეობებს არაფრით ზღუდავდეს. ასეთი ორგანიზმები დაბადების შემდეგ ნებისმიერ დროს ნებისმიერ ადგილას იპოვიდნენ მეწყვილეებს შესაჯვარებლად და წარმოქმნიდნენ უსასრულო ოდენობის შთამომავლობას[1]. მიუხედავად იმისა, რომ ასეთი ორგანიზმები არ არსებობენ, ბიოლოგები დარვინის დემონს იყენებენ აზრით ექსპერიმენტებში, რათა სხვადასხვა სახეობის განვითარების ისტორიაში ცხოვრებისეული სტრატეგიები გაიგონ და აჩვენონ, რომ ორგანიზმებს გარემო პირობებთან ადაპტაციისას კომპრომისებზე წასვლა უწევთ.[2].

დარვინის დემონს სახელი ეწოდა ბრიტანელი ნატურალისტისა და ევოლუციური თეორიის შემქმნელის — ჩარლზ დარვინის პატივსაცემად. აზრითი ექსპერიმენტი და დარვინის დემონის კონცეფცია 1979 წელს რიჩარდ ლიმ შემოგვთავაზა[3][1]. სახელწოდება შეირჩა ცნობილი მაქსველის დემონის ანალოგიით.[4][5].

ლიტერატურა
----------

* *Silvertown, J. W.* «Demons in Eden: The Paradox of Plant Diversity», Chicago: University of Chicago Press, 2005

სქოლიო
------

1. 1 2  *R. Law*: Optimal Life Histories under age-specific Predation (*The American Naturalist* 114, 1979, S. 399-417.)
2. ↑  *N. H. Barton*: Evolution. CSHL Press, 2007, ISBN 0-87969-684-2 S. 557
3. ↑  *R. Ferrière u. a.*: Evolutionary conservation biology. Cambridge University Press, 2004, ISBN 0-521-82700-0
4. ↑  J. C. Maxwell: Theory of Heat. Longmans, Green and Co, London, 1908
5. ↑  *O. Leimar*: Evolutionary change and Darwinian demons. (*Selection* 2, 2001, S. 65-72.)
**სტუდიოს ტიპის ბინა** - როგროც წესი, ეს არის პატარა ბინა შიდა ტიხრების გარეშე, რომელშიც სამზარეულო, სასტუმრო ოთახი და საძინებელი განლაგებულია ერთ ოთახში. მე-20 საუკუნის დასაწყისში სტუდიოს წარმოადგენდა პატარა საცხოვრებელი მინიმუმ ავეჯით და ხანდახან საერთო სველი წერტილით სართულზე. 

დღეს სტუდიოს ტიპის ბინა წარმოდგენილია უძრავი ქონების სხვადასხვა სეგმენტებში. ეკონომ-კლასში ეს არის პატარა ფართობის ბინა. არსებობს აგრეთვე დიდი ფართობის სტუდიოს ტიპის ბინები ელიტურ სახლებში.

სხვადასხვა ქვეყნებში
--------------------

### არგენტინა

არგენტინაში ერთოთახიან ბინას უწოდებენ monoambiente (ესპანურად mono - ნიშნავს ერთს, ხოლო ambiente - ოთახს).

### ავსტრია

ავსტრიაში ერთოთახიან ბინას ტრადიციულად უწოდებენ (ფრანგული სიტყვა garçon-გან, რაც ნიშნავს ბიჭს, ახალგაზრდა მამაკაცს ან უცოლო ადამიანს) ან Einzimmerwohnung («Ein» ნიშნავს ერთს, «Zimmer» - ოთახს, ხოლო «Wohnung» - ბინას).

### ჰონკონგი

ჰონკონგში სტუდიოს ტიპის ბინა ეს არის დაახლოებით 10 კვადრატული მეტრის ფართობის მინი ბინა პლიუს აბაზანა და სამზარეულო. საცხოვრებელი ფართის მინიმალურად დასაშვები ზომა ავტოსადგომის ფართს უდრის.

### კანადა

კანადაში სტუდიოს უწოდებენ bachelor (მარტოხელა კაცისა ბინა).

### პორტუგალია

პორტუგალიაში სტუდიოს ტიპის ბინას აქვს აღნიშვნა T0 (T-Zero), ციფრი 0 ნიშნავს, რომ ბინაში არ არის დამოუკიდებელი საძინებლები.

### შვედეთი

შვედეთში სტუდიოს ტიპის ბინას უწოდებენ etta, «ერთიანი». ჩვეულებრივ, მათი ფართობი შეადგენს 20-დან 40 მ².

### აშშ

აშშ-ში სტუდიოს საშუალო ზომა შეადგენს 46–56 მ².

### იაპონია

იაპონიაში დაახლოებით 10 მ² ფართობის სტუდიოს ტიპის ბინებს უწოდებენ wan rūmu manshon (ერთოთახიანი სახლი).

სქოლიო
------

1. ↑  Monoambiente. *monoambiente.com.ar*.  დაარქივებულია ორიგინალიდან — 2022-01-04. ციტირების თარიღი: 2022-01-10
2. ↑  Недвижимость в Германии: стоит ли покупать, цены, лучшие регионы!. *egrp.ru*. ციტირების თარიღი: 2022-01-10
3. ↑  Жизнь в Гонконге - Дорогая недвижимость, отсутствие личного пространства и тайфуны. *journal.tinkoff.ru*. ციტირების თარიღი: 2022-01-10
4. ↑  迷你71呎開放式單位= 1個標準車位 點放傢俬好？. *topick.hket.com*. ციტირების თარიღი: 2022-01-10
5. ↑  Buying property in Portugal as a foreigner. *wise.com*. ციტირების თარიღი: 2022-01-10
6. ↑  Ett = One (1) & A; Etta = One-room flat. *gothenburg-400.com*. ციტირების თარიღი: 2022-01-10
7. ↑  The Truth About Apartment Square Footage. *hotspotrentals.com*. ციტირების თარიღი: 2022-01-10
8. ↑  Жильё в Японии (современные и традиционные дома). *miuki.info*. ციტირების თარიღი: 2022-01-10